లక్కీరామ్ అగర్వాల్

లక్కిరామ్ అగర్వాల్ ( 1932 ఫిబ్రవరి 13 - 2009 జనవరి 24) భారతీయ జనతా పార్టీ (బిజెపి) కి చెందిన భారతీయ రాజకీయ నాయకుడు. లక్కీ రామ్ అగర్వాల్ 1990 నుంచి 2002 వరకు రాజ్యసభ సభ్యుడిగా పనిచేశాడు. లక్కీ రామ్ అగర్వాల్ 1990 నుండి 2000 వరకు మధ్యప్రదేశ్‌లో బిజెపి రాష్ట్ర అధ్యక్షుడిగా ఉన్నారు మధ్యప్రదేశ్ విభజన తర్వాత ఛత్తీస్‌గఢ్ బిజెపి రాష్ట్ర అధ్యక్షుడయ్యారు.

 వ్యక్తిగత జీవితం 

లక్కీ రామ్ అగర్వాల్ 1932 ఫిబ్రవరి 13న రాయ్‌గఢ్ జిల్లాలోని ఖర్సియాలో మన్షా రామ్ అగర్వాల్ రుక్మణి దేవి దంపతులకు జన్మించారు. లక్కీ రామ్ 1950లో మార్వాన్ దేవిని వివాహం చేసుకున్నాడు లక్కీ రాముకు ఐదుగురు కుమారులు ఒక కుమార్తె ఉన్నారు. లక్కీ రామ్ అగర్వాల్ కుమారుడు అమర్ అగర్వాల్ ఛత్తీస్‌గఢ్ ప్రభుత్వంలో ఆరోగ్యశాఖ మంత్రిగా పనిచేశాడు. లక్కీ రామ్ అగర్వాల్ ఖర్సియాలోని నహర్‌పల్లిలో మిడిల్ స్కూల్ వరకు చదువుకున్నాడు.

 రాజకీయ జీవితం 

లక్కీ రామ్ అగర్వాల్ రాజకీయ జీవితం1960లో ప్రారంభమైంది. లక్కీ రామ్ అగర్వాల్ 1964 నుండి 1969 వరకు ఖర్సియా మునిసిపల్ కౌన్సిల్ చైర్మన్‌గా, 1977 నుండి 1980 వరకు రాయ్‌గఢ్ జిల్లా సహకార బ్యాంకు అధ్యక్షుడిగా 1977 నుండి 1980 వరకు మధ్యప్రదేశ్ రాష్ట్ర మార్కెటింగ్ అసోసియేషన్ ఉపాధ్యక్షుడిగా పనిచేశాడు  1975లో ఎమర్జెన్సీ సమయంలో లక్కీ రామ్ అగర్వాల్ జైలులో నిర్బంధించబడ్డారు. లక్కీ రామ్ ఆగర్వాల్ 1983లో మధ్యప్రదేశ్ బిజెపి రాష్ట్ర ప్రధాన కార్యదర్శి అయ్యాడు  లక్కీ రామ్ అగర్వాల్ 1990 ఏప్రిల్ 10 నుండి 2000 అక్టోబరు 31 వరకు మధ్యప్రదేశ్ నుండి రాజ్యసభకు ప్రాతినిధ్యం వహించాడు. 2000 నవంబరు 1 నుండి 2002 ఏప్రిల్ 9 వరకు ఛత్తీస్‌గఢ్‌ రాష్ట్రం నుండి రాజ్యసభకు ప్రాతినిధ్యం వహించాడు. ఛత్తీస్‌గఢ్‌ ప్రత్యేక రాష్ట్ర ఏర్పాటుకు లక్కీ రామ్ అగర్వాల్‌ పోరాడారు . 2003 ఛత్తీస్‌గఢ్ శాసనసభ ఎన్నికల తర్వాత ముఖ్యమంత్రి పదవికి పోటీ పడుతున్నవారిలో రమణ్ సింగ్ దిలీప్ సింగ్ జూడియోతో పాటు లక్కీ రామ్ అగర్వాల్ ఒకరని 2010 ఇంటర్వ్యూలో నంద్ కుమార్ సాయి చెప్పారు.

 మరణం 

లక్కీ రామ్ అగర్వాల్ బిలాస్‌పూర్‌లోని అపోలో ఆసుపత్రిలో అనారోగ్యంతో చికిత్స పొందుతూ 2009 జనవరి 24 న మరణించారు. ఖర్సియాలో ప్రభుత్వ లాంఛనాలతో ఆయన అంత్యక్రియలు నిర్వహించారు. రమణ్ సింగ్, శివరాజ్ సింగ్ చౌహాన్, కైలాష్ చంద్ర జోషి, సుమిత్రా మహాజన్ విక్రమ్ వర్మ అంత్యక్రియలకు హాజరై అగర్వాల్‌కు నివాళులర్పించారు.

 ములాలు 

వర్గం:1932 జననాలు
వర్గం:2009 మరణాలు
వర్గం:భారతీయ జనతా పార్టీ రాజకీయ నాయకులు
వర్గం:మధ్య ప్రదేశ్ రాజకీయ నాయకులు